ઘાટકોપર-ઈસ્ટના ગારોડિયાનગર અને રાજાવાડીના વિસ્તારોને સમાવતા વૉર્ડ-નંબર ૧૩૨ના કૉન્ગ્રેસના ઉમેદવાર પ્રવીણ છેડા વિકાસલક્ષી અને છપ્પનની છાતીના હોવાથી અમે આ BMCની ચૂંટણીમાં પ્રવીણ છેડાને અમારો ટેકો જાહેર કર્યો છે એવી જાહેરાત ગારોડિયાનગર વેલ્ફેર ફેડરેશન ઑફ હાઉસિંગ સોસાયટીઝે કરી હતી. આ જાહેરાત સાથે જ ગારોડિયાનગર અને રાજાવાડી વિસ્તારોમાં પ્રવીણ છેડા તરફી હવા ફેલાઈ રહી હોવાનો પ્રવીણ છેડાના સહયોગીઓએ દાવો કર્યો હતો.